**Αποτελέσματα 2020 & Στρατηγικός Σχεδιασμός**

**Σχέδιο Sunrise: Νέα Πειραιώς, με Μονοψήφιο Δείκτη NPE σε 12 Μήνες, Κερδοφόρα και Ισχυρή**

 **Σχέδιο Sunrise: Νέα Τράπεζα Πειραιώς**

Η Πειραιώς Financial Holdings ανακοινώνει σήμερα σειρά συντονισμένων και στοχευμένων ενεργειών, με στόχο την επιτάχυνση του πλάνου μείωσης των NPEs της Τράπεζας Πειραιώς και την περαιτέρω ενίσχυση της κεφαλαιακής της θέσης (Σχέδιο Sunrise). Το πλάνο περιλαμβάνει τρεις πυλώνες:

1. Την επιτάχυνση του σχεδίου μείωσης των NPEs με στόχο την επίτευξη μονοψήφιου δείκτη NPE στους επόμενους 12 μήνες, μέσω της τιτλοποίησης και στη συνέχεια αποαναγνώρισης NPEs συνολικής εκτιμώμενης μεικτής λογιστικής αξίας €19 δισ. (συμπεριλαμβανομένων των τιτλοποιήσεων NPEs Phoenix και Vega που έχουν ήδη ανακοινωθεί). Κάνοντας το επόμενο σημαντικό βήμα στην επιτάχυνση του σχεδίου μείωσης των NPEs, η Τράπεζα Πειραιώς υπέβαλε σήμερα αίτηση για την ένταξη στο Πρόγραμμα «Ηρακλής» της νέας τιτλοποίησης NPEs με κωδική ονομασία “Sunrise 1” ύψους περίπου €7 δισ.,
2. Την αύξηση του μετοχικού κεφαλαίου της Πειραιώς Financial Holdings κατά περίπου €1,0 δισ. μέσω δημόσιας προσφοράς με κατάργηση δικαιωμάτων προτίμησης, η οποία σε συνδυασμό με τις υπόλοιπες κεφαλαιακές ενέργειες που έχουν ολοκληρωθεί ή βρίσκονται σε εξέλιξη και δεν απομειώνουν την αξία των μετόχων, θα οδηγήσουν σε σωρευτική κεφαλαιακή ενίσχυση περίπου €2,6 δισ., συμπεριλαμβάνοντας δυνητική έκδοση υβριδικών τίτλων ΑT1 μέχρι ποσού περίπου €0,6 δισ.,
3. Ένα αναλυτικό πρόγραμμα μετασχηματισμού της Τράπεζας Πειραιώς με στόχο την ενίσχυση των κερδών προ προβλέψεων μέσω συντονισμένων ενεργειών ενδυνάμωσης των εσόδων και μείωσης του λειτουργικού κόστους, με βελτίωση της λειτουργικής αποτελεσματικότητας και ενίσχυση της ψηφιακής πλατφόρμας της Τράπεζας.

Η υλοποίηση των ανωτέρω στρατηγικών πυλώνων αναμένεται να επιτρέψει στον Όμιλο Πειραιώς την επίτευξη των μεσοπρόθεσμων στόχων του:

* Μονοψήφιο δείκτη NPE στους επόμενους 12 μήνες και χαμηλότερα από 3% μεσοπρόθεσμα, με διαρκή διαχείριση των NPEs μέσω οργανικών και μη οργανικών ενεργειών, ενσωματώνοντας τυχόν εισροές σχετιζόμενες με το COVID-19. Τα NPEs της Τράπεζας αναμένεται να μειωθούν από €22,5 δισ. στο τέλος του 2020, σε περίπου €3,6 δισ. στους επόμενους 12 μήνες και σε περίπου €1 δισ. σε μεσοπρόθεσμο ορίζοντα,
* Συνολικό δείκτη κεφαλαιακής επάρκειας υψηλότερο από 16%, ακολούθως της βελτιωμένης οργανικής παραγωγής κεφαλαίου και της έκδοσης χρεογράφων σε πλήρη συμμόρφωση με τους στόχους MREL της Τράπεζας,
* Δείκτη απόδοσης ενσώματων ιδίων κεφαλαίων υψηλότερο από 10%, αναδεικνύοντας τη δυναμική του επιχειρηματικού μοντέλου της Τράπεζας μετά τη μείωση των NPEs.

**Δήλωση Διοίκησης**

*«Το 2020 ανταπεξήλθαμε σε αντίξοες συνθήκες, επιτυγχάνοντας σημαντικούς στόχους ορόσημα που έθεσαν τις βάσεις για τον στρατηγικό σχεδιασμό της επόμενης ημέρας για την Τράπεζα Πειραιώς.*

*Η σταθερή μας πρόοδος κατά τη διάρκεια του 2020 αντικατοπτρίζεται στις νέες εκταμιεύσεις δανείων ύψους €6,3 δισ., στις νέες εισροές καταθέσεων €5,1 δισ. από τον ιδιωτικό τομέα και στην ανθεκτικότητα των βασικών μας οργανικών εσόδων. Παράλληλα, πετύχαμε λειτουργική απόδοση μέσω της περαιτέρω μείωσης του κόστους χάρη στο σχέδιο μετασχηματισμού που εφαρμόζουμε. Η πρόοδος αυτή αναδεικνύει τις προοπτικές που διανοίγονται για την Τράπεζα Πειραιώς και την πορεία που μπορεί να διαγράψει μόλις ανακάμψει το μακροοικονομικό περιβάλλον.*

*Σήμερα πραγματοποιούμε ένα πρόσθετο σημαντικό βήμα προς τα εμπρός αναφορικά με το πλάνο εξυγίανσης του ισολογισμού μας, το οποίο υλοποιούμε με συνέπεια τα τελευταία χρόνια. Βήμα που θα επιτρέψει να επικεντρωθούμε στις βασικές μας δραστηριότητες που δεν είναι άλλες από τη χρηματοδότηση της ελληνικής οικονομίας. Ο παραπάνω στόχος ενσωματώνεται στο νέο στρατηγικό σχέδιο “Sunrise” της Τράπεζας Πειραιώς.*

*Το Sunrise αποτελείται από μια σειρά συναλλαγών-ορόσημα που θα εξυγιάνουν οριστικά τον ισολογισμό της Τράπεζας και θα υποστηρίξουν μια ελκυστική οικονομική προοπτική, βασισμένη στην κερδοφόρο ανάπτυξη.*

*Οι συναλλαγές Phoenix-Vega ύψους €7 δισ. αναμένεται να ολοκληρωθούν εντός του τρέχοντος έτους με τη συμβολή του προγράμματος «Ηρακλής», που μας παρέχει τη δυνατότητα πραγματοποίησης των συναλλαγών, προκειμένου να προχωρήσουμε με ταχύτερο ρυθμό στην οριστική μείωση του αποθέματος των μη εξυπηρετούμενων ανοιγμάτων (NPEs). Για τους επόμενους 12 μήνες έχει προγραμματιστεί επιπρόσθετη μείωση €12 δισ. NPEs , γεγονός που θα μας φέρει γρηγορότερα σε μονοψήφιο δείκτη NPE, επιτρέποντάς μας να επιτύχουμε μεσοπρόθεσμη απόδοση ενσώματων ιδίων κεφαλαίων άνω του 10%.*

*Για την υλοποίηση του σχεδίου “Sunrise”, μια σειρά από άρτια συντονισμένες και στοχευμένες δράσεις κεφαλαιακής ενίσχυσης με σωρευτικό όφελος περίπου €2,6 δισ. ακολουθούν σταδιακά στην επόμενη περίοδο, εκ των οποίων περίπου €1 δισ. από αύξηση μετοχικού κεφαλαίου μέσω ανοικτής προσφοράς και με παράλληλη κατάργηση των δικαιωμάτων προτίμησης. Ταυτόχρονα, πέραν της αύξησης του μετοχικού κεφαλαίου, επιπρόσθετες ενέργειες με συνολική θετική επίπτωση στα κεφάλαιά μας €1 δισ., είτε έχουν ολοκληρωθεί είτε βρίσκονται ήδη σε εξέλιξη. Ειδικότερα, (α) κέρδη ύψους €0,4 δισ. από το χαρτοφυλάκιο κρατικών ομολόγων έχουν ήδη πραγματοποιηθεί το πρώτο τρίμηνο του 2021, (β) €0,3 δισ. από την πώληση της δραστηριότητας αποδοχής καρτών και (γ) €0,3 δισ. από συνθετικές τιτλοποιήσεις επιλεγμένων χαρτοφυλακίων εξυπηρετούμενων δανείων. Με τις δύο τελευταίες συναλλαγές, εκείνης των καρτών, καθώς και την πρώτη συνθετική τιτλοποίηση, οι οποίες και οι δύο αποτελούν τις πρώτες συναλλαγές του είδους τους για την ελληνική τραπεζική αγορά, είμαστε στην ευχάριστη θέση να ανακοινώσουμε σήμερα την υπογραφή των συμφωνιών με στρατηγικούς διεθνείς εταίρους. Επιπρόσθετα, σήμερα υποβάλαμε την αίτηση για ένταξη στο πρόγραμμα «Ηρακλής» της καινούργιας μας τιτλοποίησης με την επωνυμία “Sunrise 1” συνολικού ύψους NPEs €7 δισ.*

*Από θέση ισχύος και με έναν πλήρως εξυγιασμένο ισολογισμό, γυρνάμε σελίδα σε ένα νέο κεφάλαιο στην ιστορία της Τράπεζας Πειραιώς. Η αναμενόμενη υποστήριξη των μετόχων μας στην προγραμματισμένη αύξηση του μετοχικού κεφαλαίου, αποτελεί απόδειξη για το μέλλον που διαγράφεται για την Τράπεζα Πειραιώς και τις ελκυστικές αποδόσεις που θα μπορέσει να προσφέρει η Τράπεζά μας τα επόμενα χρόνια.»*

*Χρήστος Μεγάλου, Διευθύνων Σύμβουλος*

**Κεφαλαιακές Ενέργειες €1 δισ. που Παρουσιάστηκαν τον Νοε.2020, σε Στάδιο Ολοκλήρωσης**

**Κατοχύρωση κερδών €0,4 δισ. από χαρτοφυλάκια χρεογράφων το 1o 3μηνο 2021**

* Κέρδη από χαρτοφυλάκιο ομολόγων Ελληνικού Δημοσίου έχουν ήδη πραγματοποιηθεί το 1ο 3μηνο του 2021 – €0,2 δισ. κεφαλαιακό κέρδος
* Επιπλέον κέρδη από εμπορικές συναλλαγές επί κρατικών ομολόγων που έχουν ήδη πραγματοποιηθεί το 1ο 3μηνο του 2021 – €0,2 δισ. κεφαλαιακό κέρδος

**Απόσχιση και πώληση της υπηρεσίας αποδοχής καρτών με τίμημα €0,3 δισ.**

* Η πρώτη ελληνική τράπεζα που υλοποιεί τέτοια συναλλαγή, ακολουθώντας τη βέλτιστη διεθνή πρακτική
* Απόσχιση της πλατφόρμας αποδοχής καρτών, με ηγετική θέση στην αγορά με μερίδιο άνω του 20% και πάνω από 170 χιλιάδες εμπόρους, ισχυρή παρουσία στις ΜΜΕ και το ηλεκτρονικό εμπόριο
* Μακροχρόνια αποκλειστική εμπορική συνεργασία με την Euronet Worldwide
* Υπογραφή δεσμευτικής συμφωνίας στις 16 Μαρτίου 2021
* Το τίμημα της συναλλαγής διαμορφώνεται σε €0,3δισ.

**Συνθετικές τιτλοποιήσεις με προσδοκώμενη θετική κεφαλαιακή επίπτωση €0,3 δισ.**

* Πρωτοποριακή συναλλαγή για την ελληνική αγορά
* Η συναλλαγή αφορά σε αγορά ασφαλίστρου προστασίας έναντι πιστωτικών ζημιών από ιδιώτες επενδυτές σε επιλεγμένα χαρτοφυλάκια ενήμερων δανείων
* Στόχος η τιτλοποίηση χαρτοφυλακίων €2 δισ. Σταθμισμένου Έναντι Κινδύνων Ενεργητικού (RWA) σε δύο διακριτές συναλλαγές
* Για την 1η συναλλαγή ύψους €0,8 δισ. RWA, υπεγράφη συμφωνία στις 11 Μαρτίου 2021 με την Christofferson Robb & Company (“CRC”). Η 2η συναλλαγή ύψους €1,2 δισ. προγραμματίζεται για το τέλος του 2021
* H προσδοκώμενη θετική επίπτωση που προκύπτει στα κεφάλαια από την 1η συναλλαγή διαμορφώνεται σε €0,1 δισ., ενώ αναμένεται να ανέλθει στα €0,3 δισ. με την ολοκλήρωση της 2ης συναλλαγής

**Η Χρηματοοικονομική Επίδοση του 2020 Τοποθετεί την Πειραιώς σε Θέση Εκκίνησης**

**Επιχειρηματική πρόοδος με €1,9 δισ. καθαρά έσοδα**

* Καθαρά έσοδα τόκων +4% ετησίως στα €1.486 εκατ. υποστηριζόμενα από το χαμηλότερο κόστος χρηματοδότησης και τα €6,3 δισ. νέα δάνεια (άνοδος 62% σε ετήσια βάση)
* Σταθερά καθαρά έσοδα προμηθειών σε ετήσια βάση, στα €317 εκατ. ή 0,5% επί του ενεργητικού παρά το αντίξοο εξωτερικό περιβάλλον
* Περίπου 95% των συνολικών εσόδων προέρχεται από βασικές τραπεζικές πηγές εσόδων

**Λειτουργική αποτελεσματικότητα με €0,9 δισ. έξοδα σε επαναλαμβανόμενη βάση**

* Λειτουργικά έξοδα στα €891 εκατ. μειωμένα κατά 7% ετησίως σε συγκρίσιμη βάση
* Η πρόοδος στη λειτουργική αποτελεσματικότητα αποτυπώνεται στο δείκτη κόστους προς έσοδα, ο οποίος διαμορφώνεται στο 47%, σε σχέση με 53% το προηγούμενο έτος
* Περίπου 1.200 εργαζόμενοι υπέβαλαν αίτηση στο πρόγραμμα αποχώρησης στα τέλη του 2020, διασφαλίζοντας την εξοικονόμηση περίπου €45 εκατ. ετησίως

**Επαναλαμβανόμενα αποτελέσματα που φανερώνουν ανθεκτικότητα**

* Κέρδη προ φόρων €312 εκατ. το 2020 προσαρμοσμένα για τα έξοδα αναδιοργάνωσης προσωπικού και έκτακτες προβλέψεις
* Περίπου €695 εκατ. προβλέψεις για τις COVID-19 ζημίες και άλλες προβλέψεις στο πλαίσιο του νέου πλάνου για μείωση των NPEs
* Αποτελέσματα προ φόρων ζημιογόνα κατά €530 εκατ.

**Ενισχυμένη ρευστότητα και ικανοποιητική κεφαλαιακή θέση**

* Δείκτης συνολικής κεφαλαιακής επάρκειας 15,8% έναντι τρέχουσας εποπτικής απαίτησης 11,25%
* Δείκτης CET1 13,8% έναντι τρέχουσας εποπτικής απαίτησης 6,33%
* Δείκτης κάλυψης ρευστότητας 175%, δείκτης δανείων μετά από προβλέψεις προς καταθέσεις 77%

**Ποιότητα Ενεργητικού**

* Οργανική μείωση NPEs €2 δισ. ή 8% εν μέσω της κρίσης του COVID-19
* Ικανοποιητικές εκροές παρά την αναστολή διεξαγωγής πλειστηριασμών
* 35% pro forma δείκτης NPE από 49% το 2019 λαμβάνοντας υπόψη τις τιτλοποιήσεις Phoenix & Vega ύψους €7 δισ., για τις οποίες έχουν ήδη υπογραφεί δεσμευτικές συμφωνίες και για τις οποίες έχει υποβληθεί αίτηση υπαγωγής στο πρόγραμμα παροχής εγγυήσεων «Ηρακλής», υπό την αίρεση λήψης των απαιτούμενων εταιρικών και κανονιστικών εγκρίσεων

***Σχέδιο Sunrise: Νέα Τράπεζα Πειραιώς***

Το Διοικητικό Συμβούλιο της Πειραιώς Financial Holdings ενέκρινε σήμερα ένα ολιστικό στρατηγικό σχέδιο για να επιταχύνει δραστικά την προσπάθεια μείωσης των NPEs και να ενισχύσει περαιτέρω την κεφαλαιακή θέση του Ομίλου μέσω ενός συνδυασμού συντονισμένων δράσεων (σχέδιο Sunrise). Το σχέδιο Sunrise θα μειώσει τα μη εξυπηρετούμενα ανοίγματα, διατηρώντας παράλληλα μια ισχυρή κεφαλαιακή θέση και βελτιώνοντας ουσιαστικά τις χρηματοοικονομικές προοπτικές του Ομίλου Πειραιώς.

Το σχέδιο Sunrise περιλαμβάνει τρεις συνδετικούς πυλώνες:

1. Επιτάχυνση του προγράμματος μείωσης NPEs του Ομίλου Πειραιώς μέσω της τιτλοποίησης και της επακόλουθης αποαναγνώρισης NPEs με συνολική εκτιμώμενη μεικτή λογιστική αξία έως και €19 δισ. (συμπεριλαμβανομένων των τιτλοποιήσεων που έχουν ήδη ανακοινωθεί, συγκεκριμένα τα Projects Phoenix και Vega). Οι επιπλέον τιτλοποιήσεις NPEs, Sunrise 1 και Sunrise 2 με μεικτές λογιστικές αξίες €7 δισ. και €4 δισ. αντίστοιχα, προβλέπεται να υλοποιηθούν χρησιμοποιώντας το Ελληνικό Σχέδιο Προστασίας Περιουσιακών Στοιχείων 2 ("HAPS2"). Τα χρεόγραφα υψηλής εξοφλητικής προτεραιότητας (senior notes) περίπου €6,5 δισ. θα διακρατηθούν από τον Όμιλο, ενώ η πλειοψηφία των μεσαίας και χαμηλής προεξοφλητικής προτεραιότητας χρεογράφων σχεδιάζεται να διανεμηθεί στους μετόχους του Ομίλου (υπό την επιφύλαξη λήψης των εταιρικών και κανονιστικών εγκρίσεων). Επιπλέον, επικουρώντας την προσπάθεια εξυγίανσης του ενεργητικού, διερευνάται η πώληση εκτός του πλαισίου HAPS2 επιλεγμένων χαρτοφυλακίων NPEs με συνολική μεικτή λογιστική αξία έως και €1,5 δισ. Η Τράπεζα Πειραιώς στοχεύει να επιτύχει μονοψήφιο δείκτη NPE μετά την ολοκλήρωση αυτών των πωλήσεων, εντός των επόμενων 12 μηνών.
2. Σειρά ενεργειών κεφαλαιακής ενίσχυσης, με σωρευτικό όφελος περίπου €2,6 δισ.:
* Αύξηση μετοχικού κεφαλαίου της Πειραιώς Financial Holdings μέσω δημόσιας προσφοράς με κατάργηση δικαιωμάτων προτίμησης ύψους €1,0 δισ.. Η αύξηση μετοχικού κεφαλαίου, μαζί με τις υπόλοιπες εταιρικές ενέργειες που ενισχύουν τα κεφάλαια, θα ισχυροποιήσουν την ικανότητα της Τράπεζας να απορροφήσει ζημίες που απορρέουν από την επιταχυνόμενη μείωση των NPEs ύψους περίπου €12 δισ. Οι όροι της αύξησης μετοχικού κεφαλαίου αναμένεται να καθοριστούν από το Διοικητικό Συμβούλιο (υπό την αίρεση λήψης των απαιτούμενων εταιρικών και κανονιστικών εγκρίσεων, συμπεριλαμβανομένης της συγκατάθεσης του Ταμείου Χρηματοπιστωτικής Σταθερότητας)
* Έκδοση χρεογράφων Additional Tier 1 ύψους €0,6 δισ. από την Πειραιώς Financial Holdings
* Επιπρόσθετες ενέργειες άντλησης κεφαλαίων, όπως: (i) πραγματοποίηση κερδών από το χαρτοφυλάκιο κρατικών ομολόγων εντός του πρώτου τριμήνου του 2021 (ii) απόσχιση και πώληση της πλατφόρμας merchant acquiring της Τράπεζας και (iii) την αγορά πιστωτικής προστασίας σε χαρτοφυλάκια επιλεγμένων εξυπηρετούμενων δανείων (συνθετική τιτλοποίηση). Οι δύο τελευταίες συναλλαγές ανακοινώθηκαν σήμερα.
1. Ένα ισχυρό επιχειρησιακό σχέδιο εξορθολογισμού για την ενίσχυση της προ προβλέψεων κερδοφορίας μέσω συνδυασμού ενίσχυσης των εσόδων και μείωσης του λειτουργικού κόστους λόγω βελτιώσεων της απόδοσης και ψηφιοποίησης της λειτουργίας του Ομίλου. Αυτή η αυξημένη απόδοση θα βοηθηθεί εν πολλοίς από το βελτιούμενο μακροοικονομικό περιβάλλον.

Το Ταμείο Χρηματοπιστωτικής Σταθερότητας (ΤΧΣ), ως ο μεγαλύτερος μέτοχος της Πειραιώς Financial Holdings, επιβεβαίωσε την πρόθεσή του να υποστηρίξει πλήρως την αύξηση μετοχικού κεφαλαίου. Σύμφωνα με την ανακοίνωσή του τον Νοέμβριο του 2020, το ΤΧΣ σχεδιάζει να μειώσει τη συμμετοχή του σε μειοψηφικό μερίδιο.

Σκεπτικό Συναλλαγής

Η υλοποίηση του Σχέδιου “Sunrise” θα επιτρέψει:

* Τη δραστική επιτάχυνση του πλάνου μείωσης του αποθέματος των NPEs και την επίτευξη μονοψήφιου δείκτη NPE στους επόμενους 12 μήνες
* Την ενίσχυση των κεφαλαίων της Τράπεζας σε επίπεδα σταθερά άνω των εποπτικών απαιτήσεων τόσο σε βραχυπρόθεσμο όσο και μεσοπρόθεσμο ορίζοντα
* Την ουσιαστική βελτίωση της ικανότητας του Ομίλου Πειραιώς για παραγωγή κεφαλαίων και τη στόχευση για οργανική κερδοφορία εφεξής
* Τη δημιουργία μιας ανανεωμένης τράπεζας με ηγετική θέση στην Ελλάδα, ικανή να στηρίξει την επανεκκίνηση της οικονομίας της χώρας

Σύγκληση Έκτακτης Γενικής Συνέλευσης

Στο πλαίσιο του Σχεδίου “Sunrise”, το Διοικητικό Συμβούλιο της Πειραιώς Financial Holdings αποφάσισε τη σύγκληση Έκτακτης Γενικής Συνέλευσης για την παροχή εξουσιοδότησης αναφορικά με αύξηση μετοχικού κεφαλαίου. Η Έκτακτη Γενική Συνέλευση θα λάβει χώρα στις 7 Απριλίου 2021.  Υπό την αίρεση της παροχής της έγκρισης των μετόχων, η αύξηση μετοχικού κεφαλαίου αναμένεται να ξεκινήσει στα μέσα Απριλίου και να ολοκληρωθεί στις αρχές Μαΐου 2021. Η αύξηση μετοχικού κεφαλαίου αναμένεται να διεξαχθεί μέσω βιβλίου προσφορών σε διεθνείς θεσμικούς επενδυτές και δημόσιας προσφοράς στην Ελλάδα.

Οι Goldman Sachs Bank Europe SE και UBS Europe SE ενεργούν ως χρηματοοικονομικοί σύμβουλοι της Πειραιώς Financial Holdings στο πλαίσιο της αύξησης μετοχικού κεφαλαίου.

***Η Τράπεζα Πειραιώς Υπέβαλε Αίτηση Υπαγωγής της Τιτλοποίησης Sunrise 1***

***στο Πρόγραμμα Παροχής Εγγυήσεων «Ηρακλής»***

Η Πειραιώς Financial Holdings προχωρά στην άμεση υλοποίηση της τιτλοποίησης μη εξυπηρετούμενων δανείων με την κωδική ονομασία «Sunrise 1», η οποία ανακοινώθηκε σήμερα, με συνολική λογιστική αξία περίπου €7δισ., η πλειονότητα της οποίας αφορά σε δάνεια σε οριστική καθυστέρηση.

Στο πλαίσιο αυτό, η Τράπεζα Πειραιώς υπέβαλε αίτηση βάσει του ν.4649/2019 για την ένταξη της τιτλοποίησης Sunrise 1 στο πρόγραμμα παροχής εγγυήσεων «Ηρακλής».

Η αίτηση αφορά στην παροχή εγγύησης από το Ελληνικό Δημόσιο για ομόλογα υψηλής εξοφλητικής προτεραιότητας συνολικής αξίας €2,4 δισ..

***Κύρια Σημεία Αποτελεσμάτων 2020: Θετικές Τάσεις σε Όλα τα Επίπεδα***

|  |  |
| --- | --- |
| *Θετική πορεία καθαρών εσόδων από τόκους* | Τα καθαρά έσοδα από τόκους το οικονομικό έτος 2020 ανήλθαν σε €1.486 εκατ., + 4% σε ετήσια βάση. Το κόστος χρηματοδότησης (δηλ. έξοδα τόκων) ήταν ιδιαίτερα υποστηρικτικό -19% σε ετήσια βάση, λόγω της σημαντικής συγκράτησης του κόστους καταθέσεων και της χρήσης ρευστότητας από τις δημοπρασίες TLTRO III της EKT, τα οποία απορρόφησαν το αυξημένο κόστος που σχετίζεται με τους τόκους των ομολόγων Tier 2, ενώ τα €3,9 δισ. και €6,3 δισ. από νέα δάνεια που εκταμιεύθηκαν το 2019 και το 2020 αντίστοιχα και οι αυξημένες τοποθετήσεις σε χρεόγραφα σταθερού εισοδήματος, συνέβαλαν στην αύξηση των καθαρών επιτοκιακών εσόδων. Το Καθαρό Επιτοκιακό Περιθώριο το 2020 διαμορφώθηκε στο 2,2% σε σύγκριση με το 2,3% το 2019, παρά τη σημαντική αύξηση του ενεργητικού του Ομίλου. |
| *Καθαρά έσοδα από προμήθειες σταθερά παρά το lockdown* | Τα καθαρά έσοδα από προμήθειες κατά το οικονομικό έτος 2020 ανήλθαν σε €317 εκατ., σταθερά σε ετήσια βάση, μια ανθεκτική απόδοση, δεδομένου των περιορισμών στην οικονομική δραστηριότητα εξαιτίας της πανδημίας Covid-19 κατά το μεγαλύτερο μέρος του έτους. Κύριοι συντελεστές στην ανθεκτικότητα αυτή ήταν η παραγωγή νέων δανείων, τα έσοδα από ασφαλιστικά και επενδυτικά προϊόντα, καθώς και η επενδυτική και συμβουλευτική τραπεζική. Το περιθώριο των καθαρών εσόδων από προμήθειες διαμορφώθηκε στο επίπεδο του 0,5% σταθερό σε σύγκριση με το 2019. |
| *Μείωση λειτουργικών εξόδων κατά 7% ετησίως σε συγκρίσιμη βάση* | Τα λειτουργικά έξοδα κατά το 2020 έφτασαν τα €891 εκατ., -7% σε ετήσια συγκρίσιμη βάση. Συμπεριλαμβανομένων έκτακτων εξόδων και της αμοιβής του NPE servicer, τα συνολικά λειτουργικά έξοδα αυξήθηκαν κατά 7% στα €1.084 εκατ. Ο λόγος κόστους προς έσοδα σε συγκρίσιμη βάση διαμορφώθηκε στο 47% έναντι 53% το 2019. Το κόστος προσωπικού σε συγκρίσιμη βάση μειώθηκε κατά 10% σε ετήσια βάση, καθώς η Τράπεζα αποκομίζει τα οφέλη από την απόσχιση της πλατφόρμας διαχείρισης NPEs και το πρόγραμμα αποχώρησης του 2019. Τα γενικά και διοικητικά έξοδα (συμπεριλαμβανομένων και των κερδών από την πώληση ακινήτων) αυξήθηκαν κατά 3% σε ετήσια βάση στα €399 εκατ., καθώς τα έξοδα που σχετίζονται με τον NPE servicer λογίστηκαν για όλο το 2020 σε αντίθεση με το 2019 που είχαν λογιστεί μόνο για 3,5 μήνες. |
| *Κέρδη προ φόρων και προβλέψεων +16% ετησίως σε συγκρίσιμη βάση* | Τα έσοδα προ προβλέψεων σε συγκρίσιμη βάση έφτασαν τα €1.001 εκατ. το 2020 σε σύγκριση με €860 εκατ. το 2019, αύξηση 16% σε ετήσια βάση. Επιπλέον, το έσοδα από τόκους και προμήθειες μείον τα επαναλαμβανόμενα λειτουργικά έξοδα το 2020 ανήλθαν στα €865 εκατ., 12% υψηλότερα σε ετήσια βάση, αποδεικνύοντας την ισχύ του βασικού franchise της Τράπεζας. |
| *Αυξημένο έξοδο προβλέψεων λόγω της πανδημίας COVID-19 και άλλων απομειώσεων* | Οι προβλέψεις δανείων για το 2020 ανήλθαν σε €1.104 εκατ. από €710 εκατ. κατά τη διάρκεια του 2019. Οι εφάπαξ απομειώσεις που οφείλονται στην πανδημία Covid-19 και άλλες απομειώσεις που πραγματοποιήθηκαν κατά την προετοιμασία της εκκαθάρισης του ισολογισμού από NPEs ανήλθαν σε €695 εκατ. Το έξοδο προβλέψεων ως ποσοστό των δανείων μετά από προβλέψεις ανήλθε σε 1,5% έναντι 1,7% το 2019. Επιπλέον, ο Όμιλος για να αποτυπώσει την αβεβαιότητα που προήλθε από την πανδημία Covid-19 αύξησε τα δάνεια Stage 2 κατά €0,8 δισ. το 4ο τρίμηνο του 2020. |
| *Καθαρό αποτέλεσμα επιβαρυμένο από αυξημένο έξοδο προβλέψεων* | Οι απώλειες προ φόρων το 2020 ανήλθαν σε €530 εκατ. σε σύγκριση με κέρδη €389 εκατ. το 2019. Λαμβάνοντας υπόψη το εφάπαξ κόστος αναδιάρθρωσης και τις απομειώσεις που σχετίζονται με το Covid-19 και την προετοιμασία εκκαθάρισης NPEs, ο Όμιλος θα είχε επαναλαμβανόμενα κέρδη προ φόρων της τάξης των €312 εκατ. σε σχέση με €74 εκατ. το 2019. Τα καθαρά αποτελέσματα του Ομίλου διαμορφώθηκαν σε ζημία €668 εκατ., σε σύγκριση με τα καθαρά κέρδη των €276 εκατ. το 2019. Ο φόρος της χρήσης 2020 ανήλθε στα €128 εκατ. κυρίως ως αποτέλεσμα της αναγνώρισης φόρου που σχετίζεται με τις τιτλοποιήσεις Phoenix & Vega. |

***Βασικά Στοιχεία Ισολογισμού: Βελτιωμένα Μεγέθη***

|  |  |
| --- | --- |
| *Αύξηση καταθέσεων ιδιωτικού τομέα +10% ετησίως με χαμηλότερο κόστος* | Οι καταθέσεις πελατών ανήλθαν σε €49,6 δισ. στο τέλος Δεκεμβρίου 2020, με αύξηση 5% σε ετήσια βάση. Οι καταθέσεις του ιδιωτικού τομέα αυξήθηκαν κατά €5 δισ. το 2020, με βελτίωση σε όλες τις κατηγορίες πελατών. Το κόστος καταθέσεων συνέχισε να μειώνεται και διαμορφώθηκε στις 12 μονάδες βάσης το 4ο τρίμηνο του 2020 έναντι 15 μονάδων βάσης το 3ο τρίμηνο του 2020 και 33 μονάδων βάσης το 4ο τρίμηνο του 2019. Η σημαντική βελτίωση της ρευστότητας έχει καταστήσει τον Όμιλο περισσότερο επικεντρωμένο στη διαχείριση του κόστους τα τελευταία τρίμηνα, στην προσπάθειά του να επιτύχει ισορροπία μεταξύ προσέλκυσης καταθέσεων και μείωσης των επιτοκιακών εξόδων. |
| *Ισχυρό προφίλ ρευστότητας και χρηματοδότησης* | Η χρηματοδότηση από το Ευρωσύστημα αυξήθηκε σε €11 δισ. τον Δεκέμβριο του 2020 από €0,4 δισ. τον Δεκέμβριο 2019, μέσω της αξιοποίησης της χρηματοδότησης των πράξεων στοχευμένης μακροπρόθεσμης αναχρηματοδότησης της ΕΚΤ (TLTRO III). Η χρήση της διατραπεζικής αγοράς repo ήταν €0,1 δισ. στα τέλη Δεκεμβρίου 2020. Η Τράπεζα Πειραιώς βελτίωσε περαιτέρω το δείκτη κάλυψης ρευστότητας (LCR) στο επίπεδο του 175% στα τέλη Δεκεμβρίου 2020. Ο δείκτης καθαρών δανείων προς τις καταθέσεις του Ομίλου βελτιώθηκε περαιτέρω στο 77% έναντι 79% τον προηγούμενο χρόνο. |
| *Τα εξυπηρετούμενα δάνεια αυξήθηκαν 6% σε ετήσια βάση* | Τα δάνεια προ προβλέψεων και απομειώσεων ανήλθαν σε €49,5 δισ. στο τέλος Δεκεμβρίου 2020, ενώ τα καθαρά δάνεια ανήλθαν σε €39,6 δισ. Το χαρτοφυλάκιο των εγχώριων εξυπηρετούμενων δανείων της Τράπεζας αυξήθηκε κατά €1,5 δισ. το 2020, με τον δανεισμό προς τις επιχειρήσεις να οδηγεί την τάση. Οι εκταμιεύσεις νέων δανείων ανήλθαν σε €6,3 δισ. το 2020, από €3,9 δισ. το 2019. Η αξιοποίηση των κρατικών προγραμμάτων στήριξης πελατών ανήλθε σε €1,7 δισ., καθώς ο Όμιλος συμμετείχε ενεργά στην υλοποίηση προγραμμάτων χρηματοδότησης εκ μέρους του ελληνικού κράτους μέσω της παροχής εγγυήσεων και με επιδοτήσεις επιτοκίου. Στο πλαίσιο του υποπρογράμματος της Ελληνικής Αναπτυξιακής Τράπεζας «Ταμείο Εγγυήσεων για το Covid-19» με στόχο τη διευκόλυνση των ΜΜΕ και των εταιρειών με κεφάλαιο κίνησης, ποσό της τάξης του €1,6 δισ. διατέθηκε στη Τράπεζα Πειραιώς. Παράλληλα, στο πρόγραμμα που χρηματοδοτήθηκε από το Υπουργείο Ανάπτυξης με 2ετή επιδότηση επιτοκίου για νέα χρηματοδότηση σε μεσαίες και μικρές επιχειρήσεις που επλήγησαν από την πανδημία, η Τράπεζα συμμετείχε για ποσό €0,6 δισ. Επιπλέον, το πρόγραμμα «Γέφυρα» που χρηματοδοτήθηκε από το Υπουργείο Οικονομικών για την υποστήριξη δανειοληπτών στεγαστικών δανείων έχει λάβει συνολικά περίπου 160 χιλιάδες αιτήσεις και έχει εισέλθει στη φάση υλοποίησης. Οι συγκεκριμένες αιτήσεις μέσω της Τράπεζας Πειραιώς ανέρχονται σε περίπου 40 χιλιάδες που αντιστοιχούν σε υπόλοιπα €1,2-1,4 δισ. που αναμένεται να υλοποιηθούν. |
| *Δείκτες κεφαλαιακής επάρκειας σε ικανοποιητικό επίπεδο* | Ο δείκτης κεφαλαιακής επάρκειας Common Equity Tier 1 (CET1) του Ομίλου στις 31 Δεκεμβρίου 2020 διαμορφώθηκε στο 13,8%, ενώ ο συνολικός δείκτης κεφαλαίου διαμορφώθηκε στο 15,8%, βελτιωμένος κατά 23 μονάδες βάσης το 2020 και υψηλότερα από τις συνολικές κεφαλαιακές απαιτήσεις, οι οποίες, μετά την ευελιξία που δόθηκε από τον επόπτη λόγω του Covid-19, διαμορφώνονται τώρα στο 11,25%. Ο δείκτης CET1 και ο συνολικός δείκτης κεφαλαίου με πλήρη εφαρμογή της Βασιλείας ΙΙΙ διαμορφώθηκαν σε 11,3% και 13,4% αντίστοιχα. Η κεφαλαιακή θέση του Ομίλου θα ενισχυθεί περαιτέρω με πρόσθετες κεφαλαιακές ενέργειες που βρίσκονται ήδη σε εξέλιξη, συνολικού ύψους περίπου €2,6 δισ. |
| *Συνεχίζεται η μείωση του αποθέματος NPEs* | Τα NPEs διαμορφώθηκαν στα €22,5 δισ. στο τέλος Δεκεμβρίου 2020 έναντι €24,5 δισ. στις 31 Δεκεμβρίου 2019. Ο δείκτης κάλυψης NPE παρέμεινε σταθερός στο επίπεδο του 44%. Οι τιτλοποιήσεις Phoenix και Vega συνολικής μεικτής λογιστικής αξίας €7 δισ., οι οποίες αναμένεται να ολοκληρωθούν στα μέσα του 2021, θα μειώσουν περαιτέρω το απόθεμα NPEs του Ομίλου, ενώ συγχρόνως βρίσκονται σε εξέλιξη πρόσθετες συναλλαγές, κάτι το οποίο επιτρέπει η βελτιωμένη πορεία των εποπτικών κεφαλαίων του Ομίλου. Οι εκροές NPEs παρέμειναν ισχυρές κατά τη διάρκεια του 2020, παρά το γεγονός ότι οι δημοπρασίες είχαν ανασταλεί για το μεγαλύτερο μέρος του έτους. Από την άλλη πλευρά, οι εισροές αυξήθηκαν κατά το 4ο τρίμηνο του 2020 λόγω της πρώτης ομάδας ωρίμανσης εκθέσεων σε μορατόρια. Κατά τη διάρκεια του 4ου τριμήνου του 2020 έληξαν μορατόρια ύψους €3,3 δισ., μειώνοντας τα ενεργά μορατόρια σε περίπου €1 δισ. στο τέλος Δεκεμβρίου 2020. |
| *Εταιρικός μετασχηματισμός*  | Ο εταιρικός μετασχηματισμός της Τράπεζας Πειραιώς ολοκληρώθηκε με ημερομηνία ισολογισμού της απόσχισης την 30.12.2020. Η Έκτακτη Γενική Συνέλευση των μετόχων της 10ης Δεκεμβρίου 2020 ενέκρινε την απόσχιση και το καταστατικό της νέας εταιρείας χρηματοδοτικών συμμετοχών, καθώς και της νέας εταιρικής οντότητας, η οποία είναι αυτή που έχει την άδεια τραπεζικών εργασιών. |

Για πληρέστερη αναφορά σχετικά με τα χρηματοοικονομικά στοιχεία και τους δείκτες του Ομίλου Πειραιώς, βλ.Παρουσίαση [2020 Financial Results & Strategy Update](https://www.piraeusholdings.gr/el/investors/financials/financial-results-categories). Σημειώνεται ότι η ετήσια Οικονομική Έκθεση 2020 θα είναι διαθέσιμη στον ιστότοπο της Εταιρείας από τις 29 Μαρτίου 2021

**Καταθέσεις Ιδιωτικού Τομέα στην Ελλάδα (€δισ.)**

**Νέες Εκταμιεύσεις Δανείων (€δισ.)**

**Νέες Εκταμιεύσεις Δανείων (€δισ.)**

**Εξυπηρετούμενα Δάνεια | Ελλάδα (€δισ.)**

**Μη Εξυπηρετούμενα Ανοίγματα | Ελλάδα (€δισ.)**

**Βασικά Επαναλαμβανόμενα Τραπεζικά Έσοδα (€εκατ.)**

**Επαναλαμβανόμενα Λειτουργικά Έξοδα (€εκατ.)**

***Επιλεγμένα Στοιχεία Ομίλου Πειραιώς Financial Holdings***

|  |  |  |  |  |  |  |
| --- | --- | --- | --- | --- | --- | --- |
| Ενοποιημένα Στοιχεία (ποσά σε € εκατ.) |  |  |  |  |  |  |
| Επιλεγμένα Στοιχεία Ισολογισμού | 30.12.20 | 30.12.19 | Δ% ετησίως | 30.09.20 | Δ%τριμηνιαίως |  |
|  |  |  |  |  |  |  |
| Ενεργητικό | 71.576 | 61.231 | 17% | 67.693 | 6% |  |
| Καταθέσεις | 49.636 | 47.351 | 5% | 47.088 | 5% |  |
| Δάνεια προ Απομειώσεων και Προσαρμογών  | 48.013 | 48.600 | -1% | 48.488 | -1% |  |
| Σωρευμένες Προβλέψεις | 9.904 | 10.986 | -10% | 10.208 | -3% |  |
| Σύνολο Ιδίων Κεφαλαίων | 7.153 | 7.773 | -8% | 7.648 | -6% |  |
|  |  |  |  |  |  |  |
| Επιλεγμένα Αποτελέσματα | 2020 | 2019 | Δ% ετησίως | 4ο τρίμηνο 2020 | 3ο τρίμηνο 2020 | Δ%τριμηνιαίως |
|  |  |  |  |  |  |  |
| Καθαρά Έσοδα Τόκων | 1.486 | 1.435 | 4% | 378 | 380 | 0% |
| Καθαρά Έσοδα Προμηθειών  | 317 | 318 | 0% | 85 | 81 | 6% |
| Αποτελέσματα Εμπορ. & Επενδ. Χαρ/κίου | 44 | 371 | -88% | 12 | 14 | -18% |
| Λοιπά Λειτουργικά Έσοδα & Μερίσματα | 46 | 50 | -8% | 0 | 21 | -100% |
|  |  |  |  |  |  |  |
|  |  |  |  |  |  |  |
| Σύνολο Λειτουργικών Εσόδων | 1.893 | 2.174 | -13% | 475 | 496 | -4% |
| - εξαιρουμένων εκτάκτων εσόδων 1 | 1.893 | 1.823 | 4% | 475 | 496 | -4% |
| Δαπάνες Προσωπικού | (571) | (504) | 13% | (252) | (107) | 134% |
| - εξαιρουμένων εκτάκτων εξόδων 1 | (424) | (468) | -10% | (105) | (107) | -2% |
| Γενικά Διοικητικά Έξοδα | (399) | (386) | 3% | (119) | (98) | 21% |
| Αποσβέσεις και Λοιπά Έξοδα | (115) | (123) | -7% | (28) | (28) | 1% |
| Σύνολο Λειτουργικών Εξόδων | (1.084) | (1.013) | 7% | (399) | (234) | 70% |
| - εξαιρουμένων εκτάκτων εξόδων 1 | (937) | (977) | -4% | (252) | (234) | 8% |
| - σε συγκρίσιμη βάση 2 | (891) | (963) | -7% | (240) | (222) | 8% |
|  |  |  |  |  |  |  |
| Κέρδη Προ Φόρων & Προβλέψεων | 809 | 1,161 | -30% | 77 | 262 | -71% |
| - εξαιρουμένων εκτάκτων εσόδων και εξόδων | 1.001 | 860 | 16% | 235 | 273 | -14% |
|  |  |  |  |  |  |  |
| Έξοδο Προβλέψεων | (1.322) | (778) | 70% | (477) | (176) | >100% |
| - εκ των οποίων έκτακτες προβλέψεις | (695) | 0 | n/a | (277) | (26) | >100% |
| Έσοδα Συμμετοχών σε Συγγενείς | (16) | 5 | n/a | 3 | (4) | n/a |
|  |  |  |  |  |  |  |
| Αποτελέσματα Προ Φόρων | (530) | 389 | n/a | (397) | 82 | n/a |
| - εξαιρουμένων έκτακτων εσόδων και εξόδων | 312 | 74 | n/a | 27 | 108 | -75% |
|  |  |  |  |  |  |  |
| Φόρος Εισοδήματος | 128 | 123 | 4% | 118 | 79 | 49% |
|  |  |  |  |  |  |  |
| Καθαρά Αποτελέσματα | (668) | 276 | n/a | (518) | 1 | n/a |
| Αποτελέσματα Μετόχων από Συνεχ. Δραστ/τες | (652) | 270 | n/a | (511) | 3 | n/a |
|  |  |  |  |  |  |  |
| Δικαιώματα Μειοψηφίας από Συνεχ. Δραστ/τες | (6) | (4) | n/a | (4) | 0 | n/a |
| Αποτελέσματα Διακοπτόμενων Δραστηριοτήτων | (10) | 10 | n/a | (3) | (2) | n/a |

1. Τα εφάπαξ στοιχεία αναφέρονται (α) στο κέρδος από τη διάθεση της εσωτερικής πλατφόρμας διαχείρισης NPEs στην Intrum ύψους €351 εκατ. στη γραμμή εσόδων από συναλλαγές το 2019, (β) στο κόστος προγράμματος αποχώρησης €36 εκατ. το 2019 και €147 εκατ. το 2020 στο κόστος προσωπικού, (γ) μη επαναλαμβανόμενη απομείωση δανείων και άλλων περιουσιακών στοιχείων για περιπτώσεις / χαρτοφυλάκια που επηρεάστηκαν από το COVID-19 και απομείωση στο πλαίσιο του νέου πλάνου μείωσης NPEs συνολικού ποσού €695 εκατ. το 2020
2. Η συγκρίσιμη απεικόνιση λαμβάνει υπόψη τα στοιχεία ενεργητικού που βρίσκονται υπό τις διαχειριστικές αμοιβές που καταβάλλονται στον NPE servicer, οι οποίες με την σειρά τους λογίστηκαν στα διοικητικά έξοδα για 3,5 μήνες το 2019, ενώ το 2020 ήταν η πρώτη χρονιά με 12-μηνη λογιστικοποίηση

ΓΛΩΣΣΑΡΙ / ΕΝΑΛΛΑΚΤΙΚOI ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ (ΕΔΜΑ) ΣΕ ΕΠΙΠΕΔΟ ΟΜΙΛΟΥ

| **#** | **Δείκτες Μέτρησης Απόδοσης**  | **Επεξήγηση**  |
| --- | --- | --- |
| 1 | Συνολικό Προσαρμοσμένο Ενεργητικό   | Σύνολο ενεργητικού εξαιρουμένων 1) €1,7 δισ. στις 31 Δεκεμβρίου 2019 των διακοπτόμενων δραστηριοτήτων και εποχικού δανείου ΟΠΕΚΕΠΕ 2) €1,6 δισ. των διακοπτόμενων δραστηριοτήτων και εποχικού δανείου ΟΠΕΚΕΠΕ 31 Δεκεμβρίου 2020 |
| 2 | Έσοδα από Βασικές Τραπεζικές Δραστηριότητες (Έσοδα από τόκους και προμήθειες) | Έντοκα έσοδα συν (+) έσοδα από προμήθειες |
| 3 | Επίπτωση του COVID-19  | Η επίπτωση του COVID-19 περιλαμβάνει €0,3 δισ. το 2020 από επιπλέον αναμενόμενες ζημίες απομείωσης δανείων και άλλων στοιχείων ενεργητικού ώστε να αντικατοπτρίζουν τις επιδεινούμενες οικονομικές προοπτικές ως αποτέλεσμα του COVID-19 |
| 4 | Απομειώσεις ή Προβλέψεις  | Αναμενόμενες ζημίες απομείωσης δανείων και απαιτήσεων κατά πελατών στο αποσβέσιμο κόστος συν (+) Ζημίες απομείωσης λοιπών στοιχείων ενεργητικού συν (+) Ζημίες απομειώσεων χρηματοοικονομικών μέσων στην εύλογη αξία μέσω λοιπών συνολικών εσόδων συν (+) Απομείωση αξίας θυγατρικών και συγγενών εταιρειών συν (+) Απομείωση αξίας ενσώματων παγίων και άυλων στοιχείων ενεργητικού συν (+) Λοιπές ζημίες απομειώσεων  |
| 5 | Απομειώσεις (Έξοδο προβλέψεων) Δανείων   | Αναμενόμενες ζημίες απομείωσης δανείων και απαιτήσεων κατά πελατών στο αποσβέσιμο κόστος |
| 6 | Απομειώσεις (Έξοδο προβλέψεων) Δανείων προς Δάνεια μετά από Προβλέψεις   | Αναμενόμενες ζημίες απομείωσης δανείων και απαιτήσεων κατά πελατών στο αποσβέσιμο κόστοςπου σχετίζονται με την αντίστοιχη περίοδο σε ετησιοποιημένη βάση - εξαιρουμένης της επίπτωσης του Covid-19 και άλλων απομειώσεων σχετιζόμενων με το νέο σχέδιο μείωσης αποθέματος NPEs - προς (/) Δάνεια μετά από προβλέψεις   |
| 7 | Αποτέλεσμα προ φόρων και προβλέψεων  | Κέρδη προ προβλέψεων, απομειώσεων και φόρου εισοδήματος  |
| 8 | Αποτέλεσμα προ φόρων και προβλέψεων σε συγκρίσιμη βάση | Κέρδη προ προβλέψεων, απομειώσεων και φόρου εισοδήματος , εξαιρουμένων εφάπαξ στοιχείων και σε συγκρίσιμη βάση σύμφωνα με τα στοιχεία #33 και #34 |
| 9 | Αποτέλεσμα (κέρδη) προ φόρων | Κέρδη / ζημία προ φόρου εισοδήματος |
| 10 | Αποτέλεσμα (κέρδη) προ φόρων σε συγκρίσιμη βάση   | Κέρδη / ζημία προ φόρου εισοδήματος, εξαιρουμένων εφάπαξ στοιχείων και σε συγκρίσιμη βάση σύμφωνα με τα στοιχεία #33 και #34 |
| 11 | Βασικά τραπεζικά έσοδα μείον  Επαναλαμβανόμενα Λειτουργικά Έξοδα  | Καθαρά έσοδα τόκων συν (+) καθαρά έσοδα προμηθειών μείον (-) λειτουργικά έξοδα εξαιρουμένων των μη επαναλαμβανόμενων στοιχείων σύμφωνα με το στοιχείο #33 |
| 12 | Δάνεια προ Προβλέψεων  | Δάνεια και απαιτήσεις κατά πελατών στο αποσβέσιμο κόστος προ αναμενόμενων πιστωτικών ζημιών  |
| 13 | Δάνεια μετά από Προβλέψεις   | Δάνεια μετά από προβλέψεις στο αποσβέσιμο κόστος   |
| 14 | Δείκτης δανείων προς καταθέσεις  | Δάνεια μετά από προβλέψεις προς (/) Καταθέσεις    |
| 15 | Δείκτης Κάλυψης ΜΕΑ από αναμενόμενες πιστωτικές ζημίες (σωρευτικές προβλέψεις) | Αναμενόμενες πιστωτικές ζημιές προς (/) ΜΕΑ  |
| 16 | Δείκτης κάλυψης ρευστότητας (LCR)  | Ο δείκτης κάλυψης ρευστότητας είναι το ποσό του επαρκούς αποθέματος ασφαλείας ρευστότητας ώστε μια τράπεζα να επιβιώσει από ένα σημαντικό σενάριο ακραίων καταστάσεων που διαρκεί έναν μήνα  |
| 17 | Δείκτης κόστους προς έσοδα  | Σύνολο λειτουργικών εξόδων πριν από προβλέψεις προς (/) Συνολικά καθαρά έσοδα |
| 18 | Δείκτης κόστους προς έσοδα (Επαναλαμβανόμενος)  | Σύνολο λειτουργικών εξόδων πριν από προβλέψεις προς (/) Συνολικά καθαρά έσοδα, εξαιρουμένων των εφάπαξ στοιχείων που σχετίζονται με την αντίστοιχη περίοδο και σε συγκρίσιμη βάση, σύμφωνα με τα στοιχεία #33 και #34 |
| 19 | Δείκτης ΜΕΑ  | Μη εξυπηρετούμενα ανοίγματα προς (/) Δάνεια προ προβλέψεων    |
| 20 | Εξυπηρετούμενα Δάνεια  | Δάνεια προ προβλέψεων μείον (-) ΜΕΑ  |
| 21 | Έσοδα (κέρδη) προ προβλέψεων σε επαναλαμβανόμενη βάση  | Αποτελέσματα προ προβλέψεων, απομειώσεων και φόρου εισοδήματος, εξαιρουμένων των έκτακτων στοιχείων που σχετίζονται με την αντίστοιχη περίοδο, σύμφωνα με το στοιχείο #33 |
| 22 | Έσοδα προ προβλέψεων σε συγκρίσιμη βάση  | Αποτελέσματα προ προβλέψεων, απομειώσεων και φόρου εισοδήματος, εξαιρουμένης της επίπτωσης του COVID-19 σύμφωνα με το στοιχείο #34 και στα λειτουργικά έξοδα της προμήθειες διαχείρισης προς τον διαχειριστή των ΜΕΑ σύμφωνα με το στοιχείο #34 |
| 23 | Καθαρό περιθώριο επιτοκίου (NIM)  | Καθαρά έσοδα τόκων σε ετησιοποιημένη βάση προς (/) Μέσος όρος ενεργητικό δύο περιόδων (χρήσης 2020 και 2019)  |
| 24 | Καθαρά έσοδα  | Σύνολο καθαρών εσόδων  |
| 25 | Περιθώριο καθαρών εσόδων από προμήθειες ή Καθαρά έσοδα προμηθειών προς ενεργητικό | Καθαρά έσοδα προμηθειών προς (/) Μέσος όρος ενεργητικό δύο περιόδων (χρήσης 2020 και 2019) |
| 26 | Καθαρό κέρδος   | Κέρδη/(Ζημίες) από συνεχιζόμενες δραστηριότητες αναλογούντα στους μετόχους της Τράπεζας  |
| 27 | Καταθέσεις ή Καταθέσεις Πελατών  | Υποχρεώσεις προς πελάτες   |
| 28 | Καταθέσεις Ιδιωτικού Τομέα   | Καταθέσεις πελατών εξαιρουμένων των καταθέσεων του Ελληνικού Δημοσίου στην Τράπεζα Πειραιώς |
| 29 | Λειτουργικά Έξοδα (κόστος)  | Σύνολο λειτουργικών εξόδων πριν από τις προβλέψεις   |
| 30 | Λειτουργικά Έξοδα (κόστος) σε συγκρίσιμη βάση  | Σύνολο λειτουργικών εξόδων πριν από τις προβλέψεις, εξαιρουμένης της προμήθειας διαχείρισης στον διαχειριστή NPEs ύψους €14 εκατ. το 2019, €46 εκατ. το 2020 που καταγράφηκε στα έξοδα διοικητικής λειτουργίας |
| 31 | Λειτουργικά Έξοδα (Επαναλαμβανόμενα)  | Λειτουργικά έξοδα εξαιρουμένων των εφάπαξ στοιχείων σύμφωνα με το στοιχείο #33 |
| 32 | Μη Εξυπηρετούμενα Ανοίγματα (NPE)  | Πιστοδοτικά ανοίγματα εντός ισολογισμού προ προβλέψεων, τα οποία: (α) έχουν καθυστέρηση άνω των 90 ημερών (β) έχουν υποστεί απομείωση ή ο οφειλέτης κρίνεται απίθανο να αποπληρώσει τις υποχρεώσεις (UTP) του πλήρως χωρίς τη ρευστοποίηση καλυμμάτων, ανεξάρτητα από την ύπαρξη ποσού σε καθυστέρηση ή του αριθμού των ημερών καθυστέρησης (γ) έχουν υποστεί ρύθμιση και δεν έχει εκπνεύσει η περίοδος παρακολούθησης κατά τις προδιαγραφές της Ευρωπαϊκής Τραπεζικής Αρχής (δ) έχουν επιμόλυνση από τα (α) ποσά, κατά τις προδιαγραφές της Ευρωπαϊκής Τραπεζικής Αρχής ή UTP. |
| 33 | Μη επαναλαμβανόμενα  (εφάπαξ) στοιχεία αποτελεσμάτων | Τα μη επαναλαμβανόμενα στοιχεία για το 2019 περιλαμβάνουν €351 εκατ. από την πώληση της πλατφόρμας NPEs (συμπεριλαμβάνεται στα χρηματοοικονομικά έσοδα) και €36 εκατ. δαπάνες προγράμματος αποχώρησης προσωπικού (VES). Για το 2020 περιλαμβάνουν €147εκατ. δαπάνες VES και €695 εκατ. έξοδο απομειώσεων συμπεριλαμβανομένης της επίπτωσης λόγω Covid-19 και και άλλων απομειώσεων σχετιζόμενων με το νέο σχέδιο μείωσης αποθέματος NPEs |
| 34 | Στοιχεία σε συγκρίσιμη βάση | Η απεικόνιση σε συγκρίσιμη βάση εξαιρεί την προμήθεια προς τoν διαχειριστή NPEs η οποία περιλαμβάνεται στα διοικητικά έξοδα. Το 2019 για 3,5 μήνες (€14 εκατ.), και σε πλήρη εφαρμογή της το 2020 (€46 εκατ.) |
| 35 | Σωρευμένες Προβλέψεις  | Αναμενόμενες πιστωτικές ζημίες |

***Δήλωση Αποποίησης Ευθύνης***

Αυτή η ανακοίνωση έχει ετοιμαστεί από την Πειραιώς Financial Holdings A.Ε. (πρώην Τράπεζα Πειραιώς Α.Ε.) και τις θυγατρικές και συνδεδεμένες επιχειρήσεις της (ο «Όμιλος» ή «Εμείς») αποκλειστικά για σκοπούς πληροφόρησης. Αναφορές στην «Εταιρία», «Τράπεζα Πειραιώς», «Τράπεζα Πειραιώς Α.Ε.» ή στην «Τράπεζα» πρέπει να θεωρούνται και να εκλαμβάνονται ως αναφορές στην Πειραιώς Financial Holdings A.Ε. (πρώην Τράπεζα Πειραιώς Α.Ε.) τόσο για το χρονικό διάστημα πριν όσο και μετά την ολοκλήρωση της απόσχισης στις 30 Σεπτεμβρίου 2020, οπότε οι βασικές τραπεζικές δραστηριότητες της πρώην Τράπεζας Πειραιώς Ανώνυμη Εταιρεία εισφέρθηκαν στο νεοσυσταθέν πιστωτικό ίδρυμα, δηλαδή στην «Τράπεζα Πειραιώς Ανώνυμη Εταιρεία» (η «Διάσπαση»), στο βαθμό που δεν προβλέπεται άλλως ή δεν συνάγεται διαφορετικά από τα συμφραζόμενα, συμπεριλαμβανομένου, μεταξύ άλλων, του πλαισίου των σχετικών αναφορών στην οντότητα που λειτουργεί ως πιστωτικό ίδρυμα και ασκεί τις βασικές τραπεζικές δραστηριότητες του Ομίλου (στην οποία περίπτωση τέτοιες αναφορές θα πρέπει να εκλαμβάνονται ως αναφορές (α) στην πρώην Τράπεζα Πειραιώς Ανώνυμη Εταιρεία (πλέον Πειραιώς Financial Holdings Α.Ε.) για το χρονικό διάστημα πριν τις 30 Δεκεμβρίου 2020 και (β) στην νεοσυσταθείσα τραπεζική οντότητα, την Τράπεζα Πειραιώς Ανώνυμη Εταιρία για το χρονικό διάστημα από 31 Δεκεμβρίου 2020 και έπειτα).

H χρηματοοικονομική και λειτουργική πληροφόρηση για τον Όμιλο όπως είχε για την χρήση που έληξε στις 31 Δεκεμβρίου 2020 και οι μελλοντικές προβολές που περιλαμβάνονται σε αυτήν την ανακοίνωση βασίζονται σε κάποια πρώτα στοιχεία και εκτιμήσεις της διοίκησης του Ομίλου που περαιτέρω βασίζονται σε ορισμένες παραδοχές οι οποίες εγγενώς είναι αβέβαιες και υπόκεινται σε αλλαγές, είτε αυτές οι αλλαγές είναι προβλέψιμες είτε μη δυνάμενες να προβλεφθούν. Αυτή η χρηματοοικονομική και λειτουργική πληροφόρηση δεν είναι σκόπιμο να θεωρηθεί ως η συνολική απεικόνιση της χρηματοοικονομικής και λειτουργικής πληροφόρησης του Ομίλου, όπως αυτή είχε για την χρήση που έληξε στις 31 Δεκεμβρίου 2020. Η πληροφόρηση αυτή έχει ετοιμαστεί από τα ανώτατα διοικητικά στελέχη μας και δεν έχει ελεγχθεί, επισκοπηθεί ή επιβεβαιωθεί από τους ανεξάρτητους ελεγκτές μας. Για το λόγο αυτό, δεν συστήνεται να στηριχθείτε σε αυτήν υπέρμετρα. Εκ της φύσεως τους, οι μελλοντικές προβολές περιλαμβάνουν κινδύνους και αβεβαιότητες. Κατά την διάρκεια των επόμενων εβδομάδων θα ολοκληρώσουμε την σύνταξη των χρηματοοικονομικών μας καταστάσεων για την χρήση που έληξε στις 31 Δεκεμβρίου 2020.

Για τους σκοπούς της παρούσας προειδοποίησης, στην ανακοίνωση αυτή πρέπει να θεωρηθεί ότι το περιεχόμενό της συμπεριλαμβάνει τυχόν προφορικά σχόλια ή παρουσιάσεις και τυχόν συνεδρίες όπου τίθενται ερωτήσεις και δίδονται απαντήσεις. Θεωρείται ότι έχετε συμφωνήσει με τους ακόλουθους όρους, προϋποθέσεις και περιορισμούς, καθώς και ότι έχετε αναγνωρίσει ότι κατανοείτε τις νομικές και ρυθμιστικές κυρώσεις που συνδέονται με την κακή χρήση, γνωστοποίηση ή ακατάλληλη διάθεση της ανακοίνωσης ή οποιασδήποτε πληροφορίας που εμπεριέχεται σε αυτήν. Αναγνωρίζετε επίσης ότι, στην περίπτωση που η παρούσα διαβιβαστεί και παραληφθεί ηλεκτρονικά, αυτή είναι εμπιστευτική και σκοπείται να δοθεί μόνον σε εσάς και συμφωνείτε ότι δεν θα προωθήσετε, αντιγράψετε, αποθηκεύσετε ή δημοσιεύσετε την ηλεκτρονική διαβίβαση ή την ανακοίνωση σε κανένα άλλο πρόσωπο.

Η παρούσα ανακοίνωση δεν συνιστά ούτε αποτελεί μέρος οποιασδήποτε προσφοράς για πώληση ή πρόσκληση για την υποβολή οποιασδήποτε προσφοράς προς απόκτηση κινητών αξιών. Η παρούσα ανακοίνωση δεν έχει σκοπό να παρέχει την βάση για την αξιολόγηση οποιασδήποτε επένδυσης σε κινητές αξίες και δεν συνιστά επενδυτική, νομική, λογιστική, ρυθμιστική, φορολογική ή άλλου είδους συμβουλή ούτε λαμβάνει υπόψη τους προσωπικούς σας σκοπούς ή την νομική, λογιστική, ρυθμιστική, φορολογική ή χρηματοοικονομική κατάστασή σας ή τις ιδιαίτερές σας ανάγκες. Καμία εγγυητική δήλωση, εγγύηση ή δέσμευση δεν παρέχεται με την παρούσα και δεν πρέπει να δοθεί για οποιοδήποτε λόγο βάση στις πληροφορίες που περιέχονται σε αυτήν την ανακοίνωση για την λήψη οποιασδήποτε επενδυτικής απόφασης σε σχέση με οποιοδήποτε είδος κινητής αξίας που εκδίδεται από την Εταιρία ή τις θυγατρικές της ή τις συνδεδεμένες με αυτήν επιχειρήσεις ή για οποιαδήποτε άλλη συναλλαγή. Εσείς είστε ο μόνος υπεύθυνος για την διαμόρφωση των δικών σας απόψεων και συμπερασμάτων σε τέτοιου είδους θέματα όπως επίσης και για την δική σας ανεξάρτητη αξιολόγηση σχετικά με την Εταιρία/τον Όμιλο. Είστε αποκλειστικά υπεύθυνος να αναζητήσετε ανεξάρτητη επαγγελματική συμβουλή σε σχέση με την Εταιρία/τον Όμιλο και θα πρέπει να συμβουλευτείτε τους δικούς σας συμβούλους όσον αφορά τις νομικές, φορολογικές, επιχειρηματικές, χρηματοοικονομικές και άλλες σχετικές πτυχές ή/και συνέπειες της όποιας επενδυτικής απόφασης. Καμία ευθύνη ή νομική υποχρέωση δεν αναλαμβάνεται από κανένα πρόσωπο σε σχέση με οποιαδήποτε πληροφορία ή οποιαδήποτε ενέργεια που πραγματοποιείται από εσάς ή από τους υπαλλήλους, εργαζομένους, αντιπροσώπους ή συνεργάτες σας επί τη βάσει της πληροφορίας αυτής.

Η παρούσα ανακοίνωση δεν αποσκοπεί να παρουσιάσει μια ολοκληρωμένη εικόνα και καμία εγγυητική δήλωση, εγγύηση ή δέσμευση δεν παρέχεται από την παρούσα ούτε από κανένα άλλο πρόσωπο όσον αφορά την πληρότητα, την ακρίβεια ή την αμεροληψία της πληροφόρησης που περιέχεται στην παρούσα ανακοίνωση. Η Εταιρία/ ο Όμιλος, οι χρηματοοικονομικοί και άλλοι σύμβουλοί τους, καθώς και τα οικεία μέλη των διοικητικών συμβουλίων, οι υπάλληλοι, εργαζόμενοι, αντιπρόσωποι και εκπρόσωποι, ρητά αποποιούνται οποιασδήποτε ευθύνης που τυχόν προκύψει εξ αφορμής της παρούσας ανακοίνωσης και τυχόν σφαλμάτων που περιέχονται σε αυτήν ή/και παραλείψεων αυτής ή από τυχόν χρήση της ανακοίνωσης ή των περιεχομένων της ή καθ' οιονδήποτε άλλο τρόπο, και δεν αποδέχονται καμία ευθύνη για τυχόν ζημία, ανεξαρτήτως του λόγου για τον οποίο αυτή προέκυψε, είτε άμεση είτε έμμεση, απορρέουσα από την χρήση της πληροφόρησης της παρούσας ανακοίνωσης ή σε σχέση με αυτήν. Ούτε η Εταιρία/ο Όμιλος ούτε οποιοδήποτε άλλο πρόσωπο παρέχει οποιαδήποτε δέσμευση ή τελεί υπό οποιαδήποτε υποχρέωση να επικαιροποιήσει οποιαδήποτε πληροφορία που περιέχεται σε αυτήν την ανακοίνωση, περιλαμβανομένων των μελλοντικών προβολών, για γεγονότα ή περιστάσεις που προκύπτουν μεταγενέστερα της ημερομηνίας της ανακοίνωσης. Κάθε παραλήπτης αναγνωρίζει ότι ούτε αυτός ούτε η Εταιρία/ο Όμιλος αποσκοπούν στο να υπέχει η Εταιρία ιδιαίτερα καθήκοντα επιμέλειας ή φροντίδας των συμφερόντων του θεατή ή παραλήπτη, της διοίκησης, των μετόχων, των πιστωτών του ή άλλου προσώπου και ότι ρητά δεν αποδέχεται την οποιαδήποτε τέτοια σχέση και συμφωνεί ότι είναι αυτός μόνος αρμόδιος να λαμβάνει κατά τρόπο ανεξάρτητο τις αποφάσεις του όσον αφορά την Εταιρία/τον Όμιλο καθώς και για οποιοδήποτε άλλο θέμα που άπτεται αυτού του εγγράφου.

Η Εταιρία/ο Όμιλος έχει περιλάβει ορισμένους μη σύμφωνους με τα ΔΛΠ χρηματοοικονομικούς δείκτες μέτρησης σε αυτήν την ανακοίνωση. Τέτοιου είδους μετρήσεις είναι πιθανό να μην μπορούν να συγκριθούν με άλλες έτερων εταιριών. Αναφορές σε τέτοιους μη σύμφωνους με τα ΔΛΠ χρηματοοικονομικούς δείκτες μέτρησης θα πρέπει να εξετάζονται επιπλέον των σύμφωνων με τα ΔΛΠ χρηματοοικονομικών δεικτών μέτρησης αλλά δεν πρέπει να θεωρούνται ως υποκατάστατο για τα αποτελέσματα που παρουσιάζονται σύμφωνα με τα ΔΛΠ. Ορισμένες πληροφορίες ή δηλώσεις που περιλαμβάνονται σε αυτήν την ανακοίνωση και δεν αποτελούν ιστορικά στοιχεία, περιλαμβανομένων, ενδεικτικά, οποιωνδήποτε αναφορών στις οποίες προηγούνται, ακολουθούν ή περιλαμβάνονται οι λέξεις «στόχοι», «πεποιθήσεις», «προσδοκίες», «σκοποί», «προθέσεις», «πιθανό», «προσδοκά», «θα», «θα μπορούσε» ή συναφείς εκφράσεις ή το αντίθετο τους, αποτελούν μελλοντικές προβολές μολονότι δεν ταυτοποιούνται ως τέτοιες ρητά. Στα παραδείγματα μελλοντικών προβολών συγκαταλέγονται, ενδεικτικά, καταστάσεις που δεν συνιστούν ιστορικά στοιχεία και πιθανόν να περιλαμβάνουν, μεταξύ άλλων, δηλώσεις που αφορούν την στρατηγική της Εταιρίας/του Ομίλου, των σχεδίων, των σκοπών, των στόχων, των επιχειρηματικών δραστηριοτήτων και των προοπτικών τους, των πολιτικών, οικονομικών και άλλων συνθηκών που ισχύουν στην Ελλάδα ή αλλού, της χρηματοοικονομικής κατάστασης της Εταιρίας/του Ομίλου, των αποτελεσμάτων χρήσης, της ρευστότητας, των κεφαλαιακών πόρων και των κεφαλαιακών εξόδων και της εξέλιξης των αγορών, καθώς και του αναμενόμενου κόστους από αποταμιεύσεις και συνεργασίες, όπως επίσης και την πρόθεση και τις πεποιθήσεις της Εταιρίας/Ομίλου και/ή της διοίκησης και των διευθυντικών στελεχών της αναφορικά με τα παραπάνω. Οι μελλοντικές προβολές δεν είναι εγγυήσεις μελλοντικής απόδοσης και περιέχουν ορισμένους κινδύνους, αβεβαιότητες και υποθέσεις που είναι δύσκολο να προβλεφθούν και βρίσκονται εκτός ελέγχου της Εταιρίας/του Ομίλου. Συνεπώς, τα πραγματικά αποτελέσματα και επιπτώσεις πιθανόν να διαφέρουν ουσιωδώς από τις διατυπώσεις αυτών των μελλοντικών προβολών. Έχουμε βασίσει αυτές τις παραδοχές σε πληροφορίες που είναι επί του παρόντος διαθέσιμες σε εμάς και στην περίπτωση που οποιαδήποτε εξ αυτών των παραδοχών αποδειχθεί εσφαλμένη, τα πραγματικά αποτελέσματα της αγοράς πιθανόν να αποκλίνουν ουσιωδώς. Παρότι δεν γνωρίζουμε τον αντίκτυπο που πιθανά τέτοιες διαφοροποιήσεις να έχουν στην επιχειρηματική μας δραστηριότητα, εάν υπάρξουν τέτοιες διαφοροποιήσεις, τα μελλοντικά μας λειτουργικά αποτελέσματα και η χρηματοοικονομική μας κατάσταση θα μπορούσαν να επηρεαστούν ουσιωδώς με δυσμενή τρόπο. Δεν πρέπει να βασίζεστε υπέρμετρα στις μελλοντικές προβολές μας. Η πληροφόρηση σε αυτήν την ανακοίνωση επίσης περιλαμβάνει στρογγυλοποιήσεις. Κατά συνέπεια, το ποσό ορισμένων δεδομένων πιθανόν να μην συνάδει με τα απόλυτα αριθμητικά μεγέθη.

**Ενημέρωση Επενδυτών**

Αμερικής 4, 105 64 Αθήνα

Τηλ. : (+30 ) 210 3335818

Bloomberg: TPEIR GA | Reuters: BOPr.AT

ISIN: GRS014003024

investor\_relations@piraeusholdings.gr

www.piraeusholdings.gr